Skupni predlog UREDBA SVETA o spremembi Uredbe (ES) št. 889/2005 o uvedbi določenih omejitvenih ukrepov glede Demokratične republike Kongo /* JOIN/2014/06 final - 2014/0061 (NLE) */





OBRAZLOŽITVENI MEMORANDUM (1) Uredba Sveta (ES) št. 889/2005 je uvedla določene omejitvene ukrepe glede Demokratične republike Kongo v skladu s Skupnim stališčem 2005/440/SZVP ter Resolucijo Varnostnega sveta ZN 1596 (2005) in naknadnimi zadevnimi resolucijami. Skupno stališče 2005/440/SZVP je bilo nadomeščeno s Skupnim stališčem 2008/369/SZVP. Sklep Sveta 2010/788/SZVP je bil nadomeščen s Skupnim stališčem 2008/369/SZVP. (2) Z resolucijo 2136 (2014) z dne 30. januarja 2014 je Varnostni svet ZN določil dodatno izjemo od embarga na orožje. (3) Ta ukrep spada na področje uporabe Pogodbe o delovanju Evropske unije, zato je za njegovo izvajanje potreben regulativni ukrep na ravni Unije, predvsem z namenom zagotovitve, da ga bodo gospodarski subjekti v vseh državah članicah enotno izvajali. (4) Visoka predstavnica Unije za zunanje zadeve in varnostno politiko ter Evropska komisija predlagata, da se Uredba (ES) št. 889/2005 ustrezno spremeni. 2014/0061 (NLE) Skupni predlog UREDBA SVETA o spremembi Uredbe (ES) št. 889/2005 o uvedbi določenih omejitvenih ukrepov glede Demokratične republike Kongo SVET EVROPSKE UNIJE JE – ob upoštevanju Pogodbe o delovanju Evropske unije, zlasti člena 215 Pogodbe, ob upoštevanju Sklepa Sveta 2010/788/SZVP z dne 20. decembra 2010 o omejitvenih ukrepih proti Demokratični republiki Kongo[1], ob upoštevanju skupnega predloga Visoke predstavnice Unije za zunanje zadeve in varnostno politiko ter Evropske komisije, ob upoštevanju naslednjega: (1) Uredba Sveta (ES) št. 889/2005[2] je uvedla omejitvene ukrepe glede Demokratične republike Kongo v skladu s Skupnim stališčem 2005/440/SZVP ter Resolucijo Varnostnega sveta ZN 1596 (2005) in naknadnimi zadevnimi resolucijami. Skupno stališče 2005/440/SZVP je bilo nadomeščeno s Skupnim stališčem 2008/369/SZVP. Skupno stališče 2008/369/SZVP je bilo nadomeščeno s Sklepom Sveta 2010/788/SZVP. (2) Z resolucijo 2136 (2014) z dne 30. januarja 2014 je Varnostni svet ZN določil dodatno izjemo od embarga na orožje. (3) Ta ukrep spada na področje uporabe Pogodbe o delovanju Evropske unije, zato je za njegovo izvajanje potreben regulativni ukrep na ravni Unije, predvsem z namenom zagotovitve, da ga bodo gospodarski subjekti v vseh državah članicah enotno izvajali. (4) Uredbo (ES) št. 889/2005 bi bilo treba ustrezno spremeniti – SPREJEL NASLEDNJO UREDBO: Člen 1 Uredba (ES) št. 889/2005 se spremeni: V členu 3 se doda točka (c): „(c) tehnično pomoč, financiranje in finančno pomoč v zvezi z orožjem in drugim vojaškim materialom, namenjenim izključno za podporo regionalni bojni skupini Afriške unije ali uporabo v njej.“ Člen 2 Ta uredba začne veljati dan po objavi v Uradnem listu Evropske unije. Ta uredba je zavezujoča v celoti in se neposredno uporablja v vseh državah članicah. V Bruslju, Za Svet Predsednik [1] UL L 127, 15.5.2008, str. 84. [2] Uredba Sveta (ES) št. 889/2005 z dne 13. junija 2005 o uvedbi določenih omejitvenih ukrepov glede Demokratične republike Kongo in o razveljavitvi Uredbe (ES) št. 1727/2003 (UL L 152, 15.6.2005, str. 1).